  Руслан Нуриахметов Майя Бывальцева Матысь нуналъёсы Удмуртиын зоръёсты но гудыръямез возьмало. Арня шорын шуак кезьытскоз. Со сярысь улосвыл Гидрометцентрлэн пресс-службаез ивортӥз. Та ранялэн нырысетӥ ӝыныяз Удмуртие шуныт омыр лыктоз на. Температура уйин +5…+13, нуназе +15…+20, лымшор ёросъёсын +22 градусозь ӝутскоз. 26-тӥ оштолэзе нуназе бере гудыръяса зорыны быгатоз. Вирнуналэ, 27-тӥ оштолэзе, шӧдскымон зоръёс тросаз ёросъёсы вуозы, инытосын гудыръялоз. 28-тӥ оштолэзе потон уе озьы ик золгес зороз, гудыръялоз. Нуназе зор лапкомоз, дырын-дырын ӧжыт гинэ зор усёз. Температура шуак лэзькоз: уйин +3…+8, нуназе +6…+11 градусозь луоз. Вирнуналэ но покчиарняе тӧл секундскын 9-14 метре пельтоз, гудыръяку 16 метрозь кужмоялоз. Удмуртарняе зорыны кулэ ӧвӧл. Уйин температура -4…+1 градусозь лэзькоз, нуназе омыр +5…+10 градусозь шуналоз. Нырысь-валысь чакланъёсъя, шутжтскон нуналъёсы температура ӝутскыны кутскоз. Тегъёс: куазь зор Гидрометцентр Ижкар Удмуртия  